**Mai știi?**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai știi?

Mai știi matale, nea Ștefane,

Ce mândru mă purtam prin sat

În zilele de sărbătoare?

Mai știi sau ai uitat?

Mă premenea devreme,-n zori,

Și mă pupa săraca muica

Pe-atunci avea grădina flori

Pe-atunci trăia și taica.

Și popa Lică, bată-l vina,

Trăgea la crâșmă pe-nserat

Ca să mai lepede povara

Păcatelor strânse în sat.

Mai de la vale de Mitică

Ăl' de e dascăl la oraș

Stătea, îmi pare, moș Dumitru

Care spunea c-a fost ostaș.

Acu' ulița e pustie

Și casele s-au risipit

Nu mai poartă nimeni ie

Ni-i portul învechit.

Hanului nostru din vale

I-a putrezit demult firida

Și-i căzu încet, agale

De ploi toată cărămida.

Nici biserica din deal

Nu mai sună-a liturghie

S-a dus cântul ei sonor

S-a dus dascălu' lIie...